വര്ക്കൗട്ട് വീഡിയോ പങ്കുവച്ച് ലാലേട്ടന്, കാലിലെ മസിലിനായി പ്രത്യേക വര്ക്കൗട്ട് ഫിറ്റ്നസിന്റെ കാര്യത്തില് ഒട്ടും പിന്നിലല്ല മലയാള സിനിമാ താരങ്ങള്. പ്രത്യേകിച്ച് നമ്മുടെ താരരാജാക്കന്മാരായ മോഹന്ലാലും മമ്മൂട്ടിയും. ഇവര് പങ്കുവയ്ക്കുന്ന വര്ക്കൗട്ട് വീഡിയോകളും ചിത്രങ്ങളും ശ്രദ്ധനേടാറുമുണ്ട്. ഇപ്പോഴിതാ നടന് മോഹന്ലാല് പങ്കുവച്ച വര്ക്കൗട്ട് വീഡിയോയാണ് ശ്രദ്ധനേടുന്നത്. ജിമ്മിലെ വ്യായാമത്തിനിടെ കാലുകളിലെ മസിലുകള്ക്കായി മോഹന്ലാല് പ്രത്യേകമായി ചെയ്യുന്ന വര്ക്കൗട്ടിന്റെ വീഡിയോ ആണ് പുറത്തുവന്നത്. താരത്തിന്റെ ഒരു പൊട്ടിച്ചിരിയോടെയാണ് വീഡിയോ അവസാനിക്കുനന്നത്. ഈ പ്രായത്തിലും കാഫ് മസില്സ് കാത്തു സൂക്ഷിക്കാന് സ്ഥിരമായുള്ള വര്ക്കൗട്ടിലൂടെ മാത്രമേ സാധിക്കുകയുള്ളൂ എന്നാണ് ആരാധകര് കമന്റ് ചെയ്യുന്നത്. മുന്പും ഇത്തരം വര്ക്കൗട്ട് വീഡിയോകള് മോഹന്ലാല് സമൂഹമാധ്യമങ്ങളില് പങ്കുവച്ചിരുന്നു. അടുത്തിടെ കല്യാണി പ്രിയദര്ശനൊപ്പമുള്ള താരത്തിന്റെ വര്ക്കൗട്ട് ചിത്രങ്ങള് ഏറെ ശ്രദ്ധനേടിയിരുന്നു. മോഹന്ലാലും ജീത്തു ജോസഫും വീണ്ടും ഒന്നിക്കുന്ന ട്വല്ത്ത് മാന് സിനിമയുടെ ലൊക്കേഷനിലാണ് താരമിപ്പോള്. കെ ആര് കൃഷ്ണകുമാറിന്റെ തിരക്കഥയിലാണ് ട്വല്ത്ത് മാന് ഒരുങ്ങുന്നത്. മിസ്റ്ററി ത്രില്ലര് ആയി ഒരുങ്ങുന്ന ചിത്രം നിര്മ്മാണം ആശിര്വാദ് സിനിമാസിന്റെ ബാനറില് ആന്റണി പെരുമ്ബാവൂര് ആണ് നിര്വ്വഹിക്കുന്നത്. മോഹന്ലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന ബ്രോ ഡാഡിയുടെ ചിത്രീകരണം കുറച്ചു ദിവസങ്ങള്ക്ക് മുമ്ബാണ് ഹൈദരാബാദില് പൂര്ത്തിയായത്.